**Anbefalinger fra FAU Vaulen til klassetur på 7. trinn**

Tradisjonelt har det vært gjennomført en klassetur på høsten på 7. trinn. Foreldrene er ansvarlige for planlegging og gjennomføring. Turen gjennomføres utenom skoletid.

Basert på erfaringer fra tidligere klassetrinn og at FAU ønsker at klasseturene skal ta utgangspunkt i **“alle-med” prinsippet**, har vi utarbeidet noen anbefalinger for klasseturen.

1. **Planlegging**

FAU anbefaler at foreldrene på foreldremøte på 5.trinn har en forventningsavklaring om budsjett for turen. Endelig budsjett har betydning for hvor mye dugnad klassen må gjennomføre. Klassene har mulighet for å få en del penger via FAU, se punkt 2 nedenfor, men dette vil etter all sannsynlighet ikke være tilstrekkelig til å dekke hele turen.

For barna er det ikke nødvendig med dyre aktiviteter for å få en opplevelsesrik tur. Det viktigste med turen er å skape et fellesskap og et sosialt miljø i klassen. Det anbefales derfor at turen gjennomføres på høsten slik at klassen nyter godt av turen hele siste skoleår.

Aktiviteter, lokasjon, antall overnattinger, mat og transport er viktige kostnadsdrivere og rammene bør avklares i foreldregruppen. Jo mer som avklares i fellesskap, jo enklere blir planleggingen.

* Buss er dyrt. Det er anbefalt at foreldre kjører, men at de får dekket utgiftene de har som følge av transporten.
* FAU anbefaler at 4-7 foreldre deltar på turen, men dette er avhengig av den enkelte klassen. Her anbefaler vi at dere også rådfører dere med kontaktlærerne som kjenner klassen godt
* Flere klasser opplyser om at 1 overnatting holder. Noen har booket overnattingsstedet for en hel helg, men likevel valgt 1 overnatting.
* Mat har vist seg å utgjøre en stor budsjettpost.

På samme møte bør det settes ned en komité som er ansvarlig for planleggingen.

Av erfaring blir mange leirsteder fort booket, gjerne et år i forveien.

Ved planlegging av turen kan det være fornuftig å ta hensyn til de som ikke er tilstede på foreldremøte, de som ikke skriker høyest eller de som ikke stemmer for mye dugnad. Det er gjerne disse vi må ta ekstra hensyn til for å sikre prinsippet om **“alle med”.**

1. **Potensielle inntektskilder fra FAU**

FAU gir 2 000kr i tilskudd til hver 6. klasse som skal benyttes til 7. klassetur.

FAU arrangerer en ryddedugnad i skolegården i mai hvor 6. klasse deltar. For hver elev som har med seg en foresatt på dugnaden får klassen utbetalt 250 kr.

Det er også mulighet for at 6. klasse kan stille med salgskafè i forbindelse med ryddedugnad, foreldreforedrag og sykkeldag. Trinnet har da ansvar for å bake kaker, stille kaffe, saft etc og får inntektene fra salget. Trinnet må også stille med representanter som står i kiosken. Inntekten fordeles likt mellom klassene som deltar på salgskafèen. FAU fordeler ansvaret for salgskafè og kontakter aktuelle klassekontakter.

1. **Forslag til leirsteder**
   * Tonstadli

[Tonstadli - ferie, kurs og misjonssenter](https://tonstadli.no/#velkommen)

* + Vier leirsted - KFUM/KFUK

[Vier leirsted (google.com)](https://sites.google.com/kfuk-kfum.no/vier-leirsted/start)

* + Furutangen (Randøy)

[Hjem | Furutangen](https://www.furutangen.com/)

* + Lundsvågen leirskole (Langøy)

[Lenden skole og ressurssenter - Lundsvågen, leirskole (minskole.no)](https://www.minskole.no/lenden/underside/20907)

* + Avaldsnes historiske leirskole

[Leirskole - Karmøy kommune - Innbygger (karmoy.kommune.no)](https://www.karmoy.kommune.no/innbygger/barn-og-familie/skole/leirskole/)

* + Vaulali leirsted (Bjørheimsbygd/Tau)

[Vaulali leirsted](https://vaulali.no/)

* + Gullingen leirskole

[Leirskulen - Gullingen Leirskule](https://gullingen.no/leirskulen/)

* + Stemnestaden leirsted

[Stemnestaden leirsted](https://stemnestaden.no/)

* + Lunden leir- og fritidssenter

[Lunden leir- og fritidssenter (lunden-leirsted.no)](https://www.lunden-leirsted.no/)

* + Horve ungdomssenter

[Horve ungdomssenter](https://horveungdomssenter.no/)